**Socializacija** je zapleten proces, v katerem se ljudje prilagajamo družbi, v kateri smo se rodili in v kateri živimo, se vključujemo vanjo in sprejemamo njeno kulturo ter se izoblikujemo kot osebnosti in postajamo samozavedujoča se bitja. Poteka v interakciji z drugimi ljudmi. **Inkulturacija** je vidik socializacije, kjer je poudarek na sprejemanju kulture družbe. Socializacija je pomembna, ker omogoča *osebnostni razvoj posameznika* in *razvoj človekovih* *potencialnih zmožnosti* in ker omogoča *zadovoljevanje človekovih potreb*. Socializacija je temeljni proces, preko katerega se družba *regenerira*. Socializacija v modernih družbah poteka celo življenje, saj se moderne, kompleksne diferencirane družbe nenehno *spreminjajo*. **Primarna socializacija**: > poteka v obdobju otrokove nesamostojnosti in odvisnosti; > je relativno trajna in nespremenljiva; > poteka pretežno v družini, kjer so odnosi neformalni, spontani, čustveno razgibani, dolgotrajni; > otrok nima izbire okolja, zato se mu zdi svet, ki mu pripada, samoumeven; > glavni načini učenja so posnemanje, igranje vlog, sistem nagrad in kazni, identifikacija; > je splošna- pridobivamo osnovna znanja, norme, vrednote. **Sekundarna socializacija**: > poteka po zgodnjem otroštvu, v organizacijah s posebnim sistemom kaznovanja in nagrajevanja, s formalnimi odnosi; > vključuje uvajanje v določena področja družbenega življenja, kjer nastopamo v družbenih vlogah; > posameznik je soočen z različnimi svetovi, ki jih med seboj primerja in zavestno izbira med različnimi vplivi. **Identiteta**: je zavedanje samega sebe kot enkratne osebnosti, ločene od drugih, hkrati pa umeščenosti v družbeni svet, v katerem smo zmožni delovati (vzpostavljamo odnose in komuniciramo z drugimi in nadzorujemo svoje vedenje). **Resocializacija** (ponovna socializacija): je proces, v katerem se izničijo učinki prejšnje socializacije in sprejmemo nove oblike vrednotenja, čustvovanja in vedenja. *\*Resocializacija v totalni organizaciji: preprečeni stiki z zunanjim okoljem, odvzem prejšnjih družbenih vlog; razosebljanje ali odvzem zunanjih znakov identitete (uniforme, enake frizure); celodnevni nadzor (ni prostega časa). \*Primeri: akulturacija, odvisniki, zaporniki, invalidi, itd.* **Življenjski** **potek**: je življenjska pot posameznika, ki vključuje številne starostne in statusne spremembe. Izmenjujejo se faze otroštva, šolanja, mladosti, vstopa v delo, oblikovanje družine, upokojitev, starost. *\*Individualizirani življenjski potek: vsak posameznik si ga skreira drugače, pri nekaterih je delo pred družino, nekateri umrejo mladi in nimajo poznejših faz, nekateri si ne oblikujejo družine, itd.* **Življenjske dobe** uvrščajo nove generacije v družbene vloge in položaje. Posameznikom so v določeni starosti nekatere stvari dopuščene, zapovedane ali prepovedane. V vsakem obdobju veljajo določena pravila in vsako obdobje prinaša pomembne spremembe ter ima natančno opredeljene značilnosti. Prehodi med dobami so zaznamovani z obredi. **Otroštvo**: otroci so deležni posebne pozornosti, obdobje otroštva se daljša, otroci so pod močnimi storilnostnimi pritiski staršev, so statusni simbol staršev, starši jim dajejo čustveno podporo. **Mladostništvo**: prehodi v odraslost so nejasni, številna protislovja (lahko se zaposlimo, ne smemo voziti avta), obdobje se podaljšuje, ekonomska odvisnost od izvorne družine, podaljševanje šolanja. **Odraslost**: velika stopnja odgovornosti, številne življenjske izbire, načrtovanje poklicne kariere, oblikovanje družine. **Starost**: starejši so z upokojitvijo izločeni iz družbe, tudi generacijsko ločeni (občutek osamljenosti), povečuje se delež starejših v družbi, s pokojninsko in zdravstveno oskrbo posegajo v državne proračune. **Dejavniki socializacije**: družina, skupine vrstnikov, šola, mediji, religiozne ali prostočasne skupine, delovno okolje, itd. *Značilnosti socializacijskih vplivov:* > pluralistična socializacija- številčne skupine in organizacije, katerih vpliv in pomen se v različnih življenjskih obdobjih spreminja; > dejavniki delujejo v različnih, tudi nasprotujočih si smereh; > možnosti izbire med različnimi socializacijskimi dejavniki, ki daje večjo avtonomijo pa tudi večja tveganja in odgovornost za lastno socializacijo. ***+ Družina***: - V tradicionalnih družbah je bila družina ***skoraj edini dejavnik socializacije***, danes je le eden od mnogih; ***vpliv družine je bil praviloma usklajen z maloštevilnimi drugimi dejavniki***, danes so vplivi različnih dejavnikov neusklajeni, nasprotujoči; socializacijski ***vpliv*** ***družine je bil mnogo večji*** tudi v poznejših letih življenja; družina je zvečine ***določala status posameznika celo življenje***, danes je ta vpliv manjši, saj je odvisen od osebnih prizadevanj posameznika. - Družina je ***prva družbena skupina***, kjer otrok dobiva prve izkušnje; zaradi ***močne čustvene navezanosti*** in odvisnosti je vpliv družine izredno velik; v moderni družbi ***ni ene tipične oblike družine*** (pluralizacija družinskih oblik); delujejo ***raznoliki družinski vzorci*** socializacije (različna družinska okolja); značilna je ***podaljšana odvisnost od staršev***, pomembna je družinska podpora v procesu odraščanja mladih; družinski ***vzgojni stili se liberalizirajo***, starši nudijo otrokom predvsem čustveno, moralno podporo in ne predstavljajo več avtoritete. - Pluralizacija družinskih oblik: za moderne družbe ne velja več ena sama oblika družine, temveč se srečujemo z jedrno, enostarševsko, reorganizirano družino, izvenzakonsko skupnost itd. ***+Šola:*** - kulturna raznolikost, različna družinska okolja. ***:-:****Družina:Šola* Norme v šoli so formalno predpisane, v družini so neformalne; družinska socializacija je spontana, šolska pa sistematična z vnaprej postavljenimi cilji; starši svojih otrok ne ocenjujejo, česa so jih naučili, v šoli pa gre za redno preverjanje in ocenjevanje znanja; šola poskuša posameznika prisiliti k spoštovanju določenega reda, discipline in samodiscipline, v družini je tega manj; odnosi med družinskimi člani so osebni, medtem ko v šoli prevladujejo formalni odnosi; v šoli je prisotna tekmovalnost; družinska socializacija vpliva na učinkovitost šolske soc. ***+Vrstniki***: ***Raznolikost vrstniških skupin***, pri čemer ima skupno šolanje pogostokrat največji vpliv na izbiro prijateljstev; velika ***demokratičnost*** ***odnosov***, kjer se posamezniki naučijo uveljavljanja brez zaščite odraslih; vrstniki vplivajo na ***oblikovanje*** nekaterih ***stališč, vrednot, odnosov*** (spolnost, prosti čas, potrošniški okus, itd.). ***+Mediji***: - Vplivajo s skrbno izbrano strukturo in vsebino programa; sooblikujejo naše vrednote, ponujajo stereotipe, ki vplivajo na naša stališča; ponujajo vzorce vedenja, življenjski slog in preživljanje prostega časa; vplivajo na družinske interakcije in interakcije med vrstniki. - ***Prednosti TV***: dostopnost do informacij (razgledanost, izobraženost); zabava, sprostitev, razvedrilo; seznanjanje s tujimi kulturami (razbija etnocentrizem). - ***Slabosti TV:*** oblikuje in ohranja predsodke, stereotipe, oblikuje spolne vloge, manj je komunikacije med ljudmi, ponuja agresivne modele vedenja. - ***Medijska pismenost*** nam omogoča razpoznati, kaj mediji sporočajo in zakaj prav to, ter kako ustvarjajo svojo podobo. **Dopuščanje individualne svobode posamezniku**: človek tradicionalne družbe je bil vezan na maloštevilne družbene skupine (družina, sorodstvo, vaška skupnost), ki so mu nudile varnost, vendar z neformalnim nadzorom zahtevale konformnost (***identitetna prisila***). **Jezik** (vloga v razvoju naše identitete) nam daje možnost, da razvijemo samozavedanje in ustvarjalnost. **>** Za moderne družbe je značilna razvejena delitev dela in ***mnoštvo različnih skupin in organizacij***, med katerimi lahko ***posameznik izbira, odnose spreminja in prilagaja svojim potrebam***- **odprte socialne mreže**. Moderne družbe omogočajo ***individualno svobodo***, pa tudi ***odgovornost*** za lastni življenjski potek. Naše odločitve so ***zelo tvegane***, saj se srečujemo s številnimi družbenimi omejitvami. Človeka omejujejo številni ***brezosebni dejavniki***, ki povzročajo večjo konformnost (trg delovne sile, množični mediji, javno mnenje, ekonomska nujnost, moda, itd.)